Liptovský+Hrádok

= Liptovský hrádok  =

=
Ďalšou zastávkou pri spoznávaní predátorov na Slovensku bol Liptovský Hrádok. Na miesto sme dorazili 22.01.2012, v nedeľu večer. Po ubytovaní sme plní zvedavosti očakávali kolegov z Poľska. Príchodom poľských študentov začalo zoznamovanie. Sedem dievčat a jeden chlapec, boli veľmi milí, usmievaví, ale určite tak ako aj my, aj oni boli trochu nervózni, našťastie toto jemné vzplanutie po chvíli opadlo.=====

=
Tvrdá práca sa začala až na druhý deň. V pondelok ráno nás naši učitelia rozdelili do skupín spolu s Poliakmi. Po raňajkách sme dostali jasný pokyn:,, Oblečte sa teplo!“. Začali prípravy na dlhú päťhodinovú túru po zasnežených lesných chodníkoch Nízkych Tatier. Avšak skôr ako sme vyrazili, naša sprievodkyňa pani Svetlana Beťková nás zoznámila s predátormi vyskytujúcimi sa na Slovensku formou prezentácie. Potom sme sa už moli vybrať na dlhú “prechádzku“ na čele s našou sprievodkyňou. Častokrát sme na krajoch chodníkov spozorovali stopy tunajších lesných obyvateľov zajaca, veveričky, ale mali sme šťastie aj na vlčie stopy. Po piatich hodinách sa dlhé brodenie polmetrovým snehom skončilo. Sme doma! Premrznutí, no stále s úsmevmi na tvárach sme pridali do kroku, keď sme zďaleka zbadali Janoškov dom, našu ubytovňu. Táto únavná, no bezpochyby úspešná cesta nás vyčerpala. Pondelkovým večerným programom bolo maľovanie predátorov s použitím našej predstavivosti.=====

=
Utorok, druhý deň, nasledovala ďalšia, no našťastie kratšia túra, avšak tentokrát v okolí Západných Tatier. Keďže sme boli pomiešaní a rozdelení do štyroch skupín nebolo to najľahšie. Dostali sme úlohu, aby sa skupiny vybrali každá inou stranou a pokúsili sa nájsť nejakú stopu predátora. Zväčša boli nájdené len stopy kopytníkov alebo už spomínaných zajacov či veveričiek. Po návrate nám sprievodkyňa ešte podrobnejšie priblížila zopár zaujímavých vecí o medveďoch a vlkoch. Nasledovali ďalšie aktivity, ktoré boli zábavné a vtipné. Úlohou bolo vymyslieť scénku, malé divadelné predstavenie, v ktorom sme mali použiť naše diela z predchádzajúceho dňa. Naozaj sme sa všetci pobavili.=====

=
Streda, teda tretí deň, bol naozaj pozoruhodný, pretože sme dostali novú zaujímavú úlohu. Pomocou GPS sme mali nájsť kešky. Dostali sme indície ako kešku nájsť, bolo to zaujímavé. Toto hľadanie trvalo zopár hodín, zrejme to bolo tým, že sme to hľadali sami, takmer bez žiadnej pomoci. Napokon sa jednej skupine podarilo kešku nájsť. Opisovali to ako malú skrýšu, v ktorej bola krabička a v nej suveníry od predchádzajúcich pátračov, taktiež malý diár s ich podpismi. Vyhladovaní a unavení, po ťažkom pátraní za keškami, sme zjedli celý obed. Po trojdňovom chodení po túrach, lesoch a lúkach sme si my samozrejme aj=====

=
Boli sme vykúpaní, zrelaxovaní, pripravení na ďalšie aktivity. Keďže to bol posledný večer s našimi hosťami Poliakmi, tak sme pre nich pripravili prekvapenie. Vymysleli sme pre nich zábavný program, karaoké. Každého sme rozdelili do skupín žrebovaním. Bola to taká mala súťaž. Hoci nebol nikto profesionálnym spevákom, atmosféra bola aj tak skutočne skvelá. Aj Poliaci si pre nás niečo pripravili, taktiež to boli pesničky, ale aj hry so zvieracou tematikou, o medvedíkovi, ktorý dlho spal a pod. Bol to príjemný pobyt. Keďže Poliaci skoro ráno odchádzali, rozlúčili sme sa s nimi večer. Môj subjektívny pohľad na tento výlet je pozitívny, spoznali sme tu nových kolegov z projektu, zdokonalili sa v angličtine. Všetci sa tešíme na ďalší meeting.=====